NEWS ALERT Plecare în plin campionat de la FC Botoșani! Vârful de atac titular a semnat cu un club din străinătate
Echipa antrenată de Bogdan Andone este în continuare ultima în clasamentul Superligii.
FC Botoșani, ultima clasată din play-out, s-a despărțit de atacantul croat Miroslav Ilicic (25 de ani), adus în toamnă.
Titular până în februarie la echipa antrenată acum de Bogdan Andone, Ilicic nu a mai prins nici măcar lotul în ultimele etape și acum a semnat cu Podbeskidzie, din liga a doua poloneză.
Din titular, Miroslav Ilicic a ajuns să nu mai prindă lotul la echipa lui Bogdan Andone
Vârful croat avea un CV destul de bun înaintea transferului în Superligă, cu echipe ca HNK Rijeka, Slaven Belupo, NK Istra, NK Celje sau ND Gorica, din Croația și Slovenia.
La FC Botoșani, el a bifat 14 meciuri (12 ca titular), un gol și o pasă de gol în Superligă, plus alte două partide în Cupa României, în scurta perioadă petrecută, având în vedere că a ajuns târziu, în septembrie, în plin campionat.
Ilicic a semnat cu polonezii de la Podbeskidzie un contract valabil până la sfârșitul sezonului actual.
Urmăriți SPORT.RO și pe Google News